b'\n_START_ARTICLE_\nTeodor\n_START_SECTION_\nIzvor imena\n_START_PARAGRAPH_\nIme Teodor izhaja iz lat. imena Theodorus, to pa iz gr. The\xc3\xb3d\xc3\xb4ros, ki je zlo\xc5\xbeeno iz gr\xc5\xa1kih besed theos\xc2\xa0\xc2\xbbbog\xc2\xab\xc2\xa0in d\xc3\xb4ron\xc2\xbbdar\xc2\xab. Po pomenu in sestavi ustrezata imenu Teodor slov. imeni Bo\xc5\xbeidar in Bogdan.\n_START_SECTION_\nPogostost imena\n_START_PARAGRAPH_\nPo podatkih SURSa je bilo na dan 31. decembra 2007 v Sloveniji 351 oseb z imenom Teodor. Ostale oblike imena, ki so sbile na ta dan tudi v uporabi: Fedja(32), Fedor(30), Teo(425), Teofil(5), in Teodor(63).\n_START_SECTION_\nOsebni praznik\n_START_PARAGRAPH_\nTeodor praznuje god 19. septembra ali pa 9. novembra. Z imenom Teodor so poimenovani mnogi svetniki. Tu omenimo dva. V koledarju je prvi Teodor , menih iz Anatolije, nad\xc5\xa1kof v angle\xc5\xa1kem mestu Canterbury, umrl 19. septembra 690, drugi pa je Teodor, vojak iz Anatolije, ki je umrl 9. novembra leta 309 kot mu\xc4\x8denec.'